dh-unibe/image-text_koenigsfelden-charters-post-1500 huggingface dataset:
9 février 1405
Ich Wernhˀ Qwattˀbach ein burger ze Sultz tuͦn kunt allˀ mengelich mit urkùnde dis briefes das ich von bette wegen und an stat
Cuͤntzelin Hˀmans des schulth̄ ze Sultz offenliche zuͦ gerichte sas uff den nechsten mendag vor sant Vèltins tage ✳ do stuͦnt vor mir in
dem selben gerichte Hans Fritzschil zuͦ der zit der erwùrdigen geistlichen frowen frow Uͦdelheit von Halwil eptischin und dˀ frowen
knecht gemeinlich des closters ze Kûngesfelt und clagte sich von dˀ selben sinˀ frowen wegen mit sinem fùrsprechen in gastes wise uff
Heintzin Uͤllin den kuͤffer ✳ dz er zwen schatz reben in siner pflege hette sint gelegen an dem Haseharte nebent Hug Hirtē guͤttˀ uff
den selben guͤtˀn so hettent die obgn̄ frowen einen halben amen wingeltz den zinsete er inen nùt so wˀent etwie vil zinse vˀsessen ze
gebende do ùbˀkeme er nùt mit im umb die selben vˀsessenen zinse dz clate er in gastes wise also vor stat und bat dar umb gerichtz
do zuͦ so antwùrtete dˀ vorgn̄ Heintzin Uͤllin mit sine fùrsprechen und sprach er hette von den obgn̄ frowen nùt und wˀe inen deheinen
zins schuldig ✳ er wˀe von irre guͤttˀ wegen angegˀffen und sevˀlich geschediget do man im costen und schaden billich abe truͤge ✳ und saste
dz zuͦ dem rechten ✳ do zuͦ rette abˀ der obgn̄ frowen knecht und sprach dˀ obgn̄ Heintzin Uͤllin hette die obgn̄ guͤtˀe und zùge das
den der frowen rode alt und nùwe die sù dar ùbˀ hettent ✳ und lat im och die lesen und also die rodele gelesen wart do hant sich
in rodelen das dem eḡn Heintzin Uͤllin die vorgn̄ guͤtˀe sint worden von Wˀlin untz dem Wagenˀ an dem eḡn halben amen wingeltz
do widˀ abˀ Heintzin Uͤllin
sprach es wˀent kerbeholtzˀ und trùwete nùt dz sù in nt binden soͤlte und ✳
nach allen ergangenē reden widˀrede und nach der kùntschaft mit den rodeln also vor stot wisunge do mante mich dˀ egn̄ frowē
knecht im ein urteil ze fragende ob er sinen frowen den halben amen wingeltz zinsen und mit im umb die vˀsessenen zinse ùbˀkomen soͤlte. ✳ do wart bekant mit gemeinˀ einhelligˀ urteil die nieman zoch noch vˀsprach sidˀ dem mole dz dˀ eḡn Heintzin
Uͤllin nùt andˀs geloben̄t koͤnde er hette die obgn̄ guͤtˀe ✳ und abˀ meinde er wˀe ir ze schaden komen von zinse wegē ✳ so die frowē do
von soͤltent und vˀsessen wˀent ze gebende ✳ do sich abˀ kùntlich widˀ umb in gerichte erkant dz die selben vˀsessenen zinse dˀ frowē
gerichtet hattent so soͤltent er und sine erben den obgn̄ frowen und irē botten den halben amen wingeltz zinsen und mit dem
obgn̄ knecht ùbˀkomen umb die vˀsessenen zinse one alle widˀrede und gevˀde. ✳ hie bi worent in gerichte Heinī Hellebrant Heinī
Dietz steinmetze Peter Riehˀ Henman Ofelatter Heintzin Steinmar und andˀ erbˀre lùte vil burgˀe
zuͦ eim waren offenē urkùnde so han ich gebetten den vorgn̄ schùlth̄ dz er sin ingesigel henke an disē
brieff ze vorgeschriben stot das och ich Cuͤntzelin Hˀman schulth̄ vorgn̄ durch sinˀ bette willen un̄ von gericht₎
wegen getan wart geben des vorgn̄ tages des jars do man zalte nach cristus gebùrte viertzehenhundˀt
und fùnf jare.